Κατάλογος τελικών Παγκοσμίου Κυπέλλου Ποδοσφαίρου

Το Παγκόσμιο Κύπελλο Ποδοσφαίρου είναι διεθνής ποδοσφαιρική διοργάνωση, η οποία καθιερώθηκε το 1930 με το πρώτο Παγκόσμιο Κύπελλο στην Ουρουγουάη. Στη διοργάνωση συμμετέχουν οι εθνικές ομάδες ανδρών των ομοσπονδιών που είναι μέλη της FIFA, του μεγαλύτερου αθλητικού οργανισμού που διοικεί το παγκόσμιο ποδόσφαιρο. Το Παγκόσμιο Κύπελλο Ποδοσφαίρου διοργανώνεται κάθε τέσσερα χρόνια, με εξαίρεση το 1942 και το 1946 που η διοργάνωση δεν διεξήχθη λόγω του Β΄ Παγκόσμιου Πόλεμου. 

Τον Ιούνιο και Ιούλιο του 2018 έγινε η τελευταία διοργάνωση μέχρι σήμερα στη Ρωσία, στο στάδιο Στάδιο Λουζνίκι στη Μόσχα και η Γαλλία κέρδισε την Κροατία, με 4-2 και έτσι κατέκτησε το δεύτερο παγκόσμιο τρόπαιο της, ενώ η Κροατία συμμετείχε πρώτη φορά σε τελικό παγκοσμίου κυπέλλου. Το Παγκόσμιο Κύπελλο Ποδοσφαίρου του 2022 θα διεξαχθεί στο Κατάρ.

Ο τελικός είναι ο τελευταίος σε σειρά αγώνας που διεξάγεται και το αποτέλεσμα αναδεικνύει την πρωταθλήτρια εθνική ομάδα. Αν μετά από 90 λεπτά το αποτέλεσμα είναι ισόπαλο, προστίθενται 30 λεπτά της παράτασης. Εάν το αποτέλεσμα εξακολουθεί να είναι ισόπαλο και μετά την ολοκλήρωση της παράτασης, οι δύο ομάδες εκτελούν πέναλτι. Η ομάδα που θα σκοράρει τα περισσότερα πέναλτι ανακηρύσσεται τότε νικήτρια. Ο τελικός έχει αποφασιστεί να είναι μονός αγώνας. Μοναδική εξαίρεση ήταν το Παγκόσμιο Κύπελλο Ποδοσφαίρου 1950, όπου η νικήτρια της διοργάνωσης ήταν η νικήτρια ενός ομίλου που αποτελούταν από 4 ομάδες (Ουρουγουάη, Βραζιλία, Σουηδία και Ισπανία). Η νίκη της Ουρουγουάης επί της Βραζιλίας στην τελευταία αγωνιστική με 2-1 καθόρισε την τελική βαθμολογία μεταξύ των δύο πρώτων στον όμιλο. Από τότε αυτός ο αγώνας αναγνωρίζεται από τη FIFA ως ο de facto τελικός του Παγκοσμίου Κυπέλλου 1950.

Στα 21 Παγκόσμια Κύπελλα που έχουν διοργανωθεί, 79 εθνικές ομάδες έχουν συμμετάσχει τουλάχιστον μια φορά. Από αυτές, 13 έχουν φτάσει στον τελικό, ενώ οκτώ έχουν κατακτήσει το τρόπαιο. Με πέντε κύπελλα, η Βραζιλία είναι η πιο επιτυχημένη ομάδα στο Παγκόσμιο Κύπελλο, καθώς επίσης και η μόνη ομάδα που έχει συμμετάσχει σε όλες τις διοργανώσεις του Παγκοσμίου Κυπέλλου. Η Ιταλία και η Γερμανία έχουν κατακτήσει από τέσσερις τίτλους. 

Από δύο τίτλους έχουν η Ουρουγουάη, η Αργεντινή και η Γαλλία, ενώ από ένα κύπελλο έχουν η Αγγλία και η Ισπανία. Η τρέχουσα κάτοχος του τίτλου, η Γαλλία, κατέκτησε το δεύτερο κύπελλο το 2018. Ο τίτλος της Γερμανίας το 2014 είναι ο πρώτος τίτλος της ενωμένης Γερμανίας (τα προηγούμενα τρία κύπελλα τα είχε κατακτήσει ως Εθνική Δυτικής Γερμανίας). Επίσης, η Εθνική Γερμανίας έγινε η πρώτη ευρωπαϊκή ομάδα που κατέκτησε Παγκόσμιο Κύπελλο στην Αμερική, Νότια ή Βόρεια. Η ομάδα που κερδίζει στον τελικό λαμβάνει το Τρόπαιο Παγκοσμίου Κυπέλλου Ποδοσφαίρου και το όνομά της αναγράφεται στο κάτω μέρος του τροπαίου.

Οι τελικοί του 1970 και του 1994, καθώς και του 1986, του 1990 και του 2014 είναι μέχρι και σήμερα οι μόνοι τελικοί στους οποίους αγωνίστηκαν οι ίδιες ομάδες (Βραζιλία - Ιταλία και Γερμανία - Αργεντινή αντίστοιχα). Ο τελικός του 1934 παραμένει ο τελευταίος τελικός μεταξύ δύο ομάδων που συμμετείχαν και οι δύο για πρώτη φορά σε τελικό.

Κατάλογος τελικών 
Ο ακόλουθος πίνακας παρουσιάζει τους 21 τελικούς της διοργάνωσης.

Αποτελέσματα ανά χώρα 

Το τρόπαιο έχουν κατακτήσει συνολικά οκτώ διαφορετικές εθνικές ομάδες ενώ στον τελικό έχουν συμμετάσχει 13 διαφορετικές εθνικές ομάδες. Πολυνίκης της διοργάνωσης είναι η Εθνική Βραζιλίας με πέντε τρόπαια. Περισσότερες παρουσίες σε τελικό έχει η Εθνική Γερμανίας με οκτώ συμμετοχές.

Αποτελέσματα ανά Ομοσπονδία 
Στους τελικούς των Παγκοσμίων Κυπέλλων έχουν συμμετάσχει εθνικές ομάδες από μόνο δύο συνομοσπονδίες: την ΟΥΕΦΑ και την ΚΟΝΜΕΜΠΟΛ. Η ΟΥΕΦΑ υπερτερεί τόσο στις συμμετοχές όσο και στις κατακτήσεις.

Σημειώσεις

Παραπομπές

Εξωτερικοί σύνδεσμοι 
Επίσημη ιστοσελίδα (αρχείο ΦΙΦΑ για το Παγκόσμιο Κύπελλο)